ગુજરાતમાં થઈ રહેલા પદ્માવતના વિરોધને કારણે રાજયમાં જયા પણ રાજપુત વસ્તીઓ વધારે હોય ત્યારે નજર રાખવા રાજયના ગૃહ વિભાગે પોલીસને તાકીદ કરી હતી, જેના કારણે અમદાવાદ ગ્રામ્ય પોલીસે પણ રાજપૂત વસ્તી હોય ત્યાંના સ્થાનિક નેતાઓ ઉપર નજર રાખવા આઈબીના અધિકારીઓ તેમજ કેટલાક નેતાઓના ફોન સર્વેલન્સમાં મુકયા હતા, જેમાં સાણંદના રાજપૂત આગેવાન રાજેન્દ્રસિંહ ઉર્ફે રાજભા વાઘેલા પણ હતો, તા 23મી જાન્યુઆરીના રોજ અમદાવાદમાં થયેલી હિંસક ઘટના બાદ અમદાવાદ પોલીસે ગુનો દાખલ કર્યો હતો અને આ કેસમાં પોલીસ લોકઅપમાંથી પોલીસની મદદથી ફરાર થયેલા સાણંદના રાજભાને વોન્ટેડ બતાડી તપાસ શરૂ કરી હતી.